મસ્કત, તા. 12 : પશ્ચિમ એશિયાના ત્રણ દેશોની યાત્રાના છેલ્લા ચરણમાં વડાપ્રધાન નરેન્દ્ર મોદી ઓમાન પહોંચ્યા છે. ઓમાનની રાજધાની મસ્કતમાં મોદીએ 300 વર્ષ જૂના મોતિશ્વર શિવ મંદિરમાં પૂજા અર્ચના કરી હતી. મંદિરમાં દર્શન કર્યા બાદ મોદી સુલતાન કાબૂસ શાહી મસ્જિદે પહોંચ્યા હતા અને દુઆ પણ માગી હતી. ત્યારબાદ ઓમાનના સુલતાન કબુસ અને મોદી વચ્ચે ચર્ચા વિચારણા થઈ હતી અને આઠ મહત્ત્વના કરારો ઉપર હસ્તાક્ષર કરવામાં આવ્યા હતા.